**Osiguranje lica za slučaj nemogućnosti otplate kredita (CPI polisa)**

Ukoliko već iimate u otplati ili upravo realizujete gotovinski ili refinans kredit, iskoristite priliku i ugovorite osiguranje lica za slučaj nemogućnosti otplate kredita. Osiguravajuća kuća će isplatiti ugovorenu osiguranu sumu u slučaju nastupanja sledećih osiguranih rizika:

* Nevoljni gubitak zaposlenja – osiguranje pokriva do 8 mesečnih rata kredita po osiguranom slučaju, odnosno ukupno do 24 mesečne rate za vreme trajanja ugovora;
* Privremena sprečenost za rad (bolovanja preko 30 dana) – osiguranje pokriva do 6 mesečnih rate kredita po osiguranom slučaju, odnosno ukupno do 18 mesečnih rata za vreme trajanja ugovora;
* Trajni invaliditet osiguranika usled nezgode (preko 50%) – osiguranje pokriva ostatak duga po kreditu;
* Smrt usled nezgode – osiguranje pokriva ostatak duga po kreditu.

**Važne informacije**

Ukoliko dođe do nastupanja osiguranog slučaja, naknada iz osiguranja isplaćuje se na tekući račun korisnika u Banci, koji sredstva može iskoristiti za izmirenje obaveza po kreditu.

Osiguranje mogu ugovoriti osobe od 18 do 69 godine starosti, pri čemu istek osiguranog perioda ne može biti nakon što osiguranik navrši 70 godina starosti, koje su u radnom odnosu kod trenutnog poslodavca tokom minimum poslednjih 6 meseci u trenutku zaključenja polise.

Ugovaranje polise osiguranja lica za slučaj nemogućnosti otplate kredita uz novi kredit Vam omogućava odobrenje kredita po povoljnijoj kamatnoj stopi, manjoj za 0.5 procentnih poena u odnosu na opciju kredita bez ove polise,

Prilikom nastanka osiguranog slučaja, Osiguranik/Korisnik osiguranja u skladu sa Uslovima Osiguravača, dostavlja Osiguravaču prijavu štete slanjem e-maila na stete.imovina@triglav.rs

Premija osiguranja se obračunava i plaća jednokratno na zaključenju same polise, a u slučaju realizacije novog kredita – premiju je moguće platiti iz sredstava kredita, a po realizaciji kredita na račun korisnika.

Polisa je vezana za konkretan broj ugovora o kreditu i prati njegovo trajanje. U slučaju prevremene otplate kredita u celosti – Osiguravač će po zahtevu korisnika izvršiti proporcionalnu refundaciju neiskorišćenog dela premije na tekući račun korisnika u Banci.

**Obezbedite finansijsku podršku za redovno izmirenje kreditnih obaveza u nepredviđenim životnim okolnostima**

Zaštita za vas i vaše najdraže u neželjenim okolnostima – ugovaranjem polise osiguranja štitite svoju i finansijsku stabilnost vaše porodice.

Neželjene posledice ne možemo sprečiti ali uz polisu osiguranja možemo umanjiti njihove finansijske posledice - trajanje osiguranja će pratiti trajanje Vašeg kredita.

Jednostavno ugovaranje – bez dodatne dokumentacije u odnosu na onu koja je neophodna za sam kredit, za svega 15 minuta u ekspozituri Banke.

**Premija Osiguranja lica za slučaj nemogućnosti otplate kredita:**

1. Za iznos kredita od 500,000 RSD, ročnost 48 meseci

• Premija osiguranja: 13,990 RSD

2. Iznos kredita 1.000,000 RSD, ročnost 71 mesec

• Premija osiguranja: 41,386 RSD

Ukoliko se željeni iznos kredita uveća za iznos jednokratne premije osiguranja i time njegova otplata razloži na rate – razlika u rati na prosečan iznos kredita iznosi svega nekoliko stotina dinara više mesečno, s obzirom na nižu KS kreditne opcije uz polisu osiguranja lica za slučaj nemogućnosti otplate kredita.

\* Primeri su informativnog karaktera:

Premija osiguranja se obračunava na osnovu konkretnih ulaznih parametara za svaki kredit